"MED NAMI NI OVIR"

Kljub temu, da smo ljudje različnih kultur, narodnosti, veroizpovedi, smo vsi ljudje. Bolj bi morali sodelovati med seboj, kot prvo pa izničiti rasistične organizacije kot npr. Ku Klux Klan v ZDA. Rasizem je res grdo zaničevanje in omejevanje drugih ras, ponavadi črne rase. Moramo se zbližati in tako bomo lažje skupaj živeli. Verjetno bi se s povezovanjem različnih kultur bolj razvilo gospodarstvo – kot v primeru ZDA. Tam živijo praktično vse kulture sveta. Vsaka malo vpliva na življenje tam. Vsak prispeva k napredku, vsak pove svoje izkušnje, svoj način življenja, vere, kulture. In tega se moramo naučiti - živeti v strpnosti do druge rase. Vsaka ima pozitivne stvari. A menim da smo ljudje malce rasistični že do prebivalcev drugih držav, čeprav so enake rase ali pa vere kot mi. S tem večinoma mislim prebivalce malo južneje od nas, npr. narode bivših jugoslovanskih republik. Velikokrat pa po krivici za marsikaj obtožimo Rome, ki nimajo svoje države in so razkropljeni povsod. V rasizmu je še en problem. Če gre državi, družbi ali skupnosti slabo, za to najhitreje obtožimo pripadnike drugih kultur, veroizpovedi ali ras, ali pa najšibkejše člene družbe. Vse to mišljenje je napačno. Moramo si pomagati, se spoštovati in prišel bo uspeh, zadovoljstvo in strpno mirno življenje.

Jan Krajnik